Source: https://www.g4media.ro/manevrele-gruparii-savonea-pentru-realegerea-lui-lucian-netejoru-la-sefia-inspectiei-judiciare-regulamentul-de-concurs-a-fost-modificat-in-ultimul-moment-astfel-incat-era-imposibil-ca-netejoru-sa-poa.html
Timestamp: 2019-07-17 15:45:38+00:00
Document Index: 11735068

Matched Legal Cases: ['CSM ', 'CSM ', 'CSM ', 'CSM ', 'csm\n', 'CSM ', 'CSM ']

Manevrele grupării Savonea pentru realegerea lui Lucian Netejoru la șefia Inspecției judiciare: Regulamentul de concurs a fost modificat în ultimul moment astfel încât era imposibil ca Netejoru să poată fi respins / SURSE: Rezultatul va fi contestat în instanță
Manevrele grupării Savonea pentru realegerea lui Lucian Netejoru la șefia Inspecției judiciare:…
Anchete • 29 Martie 2019 • Alin Ionescu • 14 vizualizări • 8 comentarii
Șeful interimar al Inspecției Judiciare (IJ), judecătorul Lucian Netejoru, a fost declarat admis cu un punctaj maxim de 100 de puncte pentru postul plin de șef al IJ de către comisia de concurs de la Consiliul Superior al Magistraturii, potrivit biroului de presă al CSM.
Comisia a fost formată din președinta CSM, Lia Savonea, judecătoarea Evelina Oprina și reprezentantul societății civile, Victor Alistar, pe de-o parte, și judecătoarea Andrea Chiș și procurorul Florin Deac, pe de altă parte.
Potrivit surselor G4Media.ro, în dimineața zilei în care a avut loc interviul, 27 martie, membrii majoritari ai Comisiei de concurs (Savonea-Oprina-Alistar) ar fi decis schimbarea regulilor și ar fi stabilit interviul cu unicul candidat, judecătorul Lucian Netejoru, la 8:30, exact la ora când Secția pentru procurori a CSM avea programată o ședință pentru desemnarea reprezentantului lor în comisia de concurs.
”Prin mijloace specifice”, membrii Secției pentru procurori ar fi aflat de manevră și au ținut ședința la ora 8:00 astfel încât reprezentantul lor, procurorul Florin Deac, să participe la interviul cu Netejoru.
Cum a fost modificat regulamentul de concurs. Regulamentul a fost stabilit de CSM încă din 3 decembrie 2018 și spune că cei 5 membri ai Comisiei de concurs pot acorda maximum 100 de puncte, dar, pentru a fi admis, candidatul nu poate obține mai puțin de 70 de puncte/medie aritmetică. Vezi regulamentul aici.
Chiar dacă Savonea, Oprina și Alistar ar fi dat punctaj maxim de 100 de puncte, exista riscul ca Deac și Chiș să nu îi acorde acestuia 50 de puncte astfel încât să obțină minimul de 70 de puncte/medie aritmetică (350 : 5 = 70).
Prin urmare, potrivit surselor G4Media.ro, trioul Savonea – Oprina – Alistar ar fi pus la cale un plan de tip win-win, care, însă, ar putea fi considerat nelegal.
Astfel, în dimineața interviului lui Netejoru, pe 27 martie, ar fi modificat regulamentul de concurs și ar fi adăugat la punctul 11. Ar fi schimbat fișele de notare și ar fi introdus o serie de subcriterii (Vezi foto).
Potrivit regulamentului modificat, fiecare membru al Comisiei de concurs trebuia să noteze cu minim 1 punct fiecare criteriu de notare. Astfel, ar fi fost nevoiți să îi dea lui Netejoru minim 25 de puncte (5 x 5 = 25 de puncte).
Așadar, ”un pistol la tâmplă, o situație de win-win impusă prin abuz”, au explicat surse din Consiliu pentru G4Media.ro.
Nu va rămâne așa. Chiar dacă plenul CSM (majoritar PSD) va valida alegerea lui Netejoru, există posibilitatea ca rezultatul să fie contestat în instanță. De altfel, judecătorul CSM Bogdan Mateescu a contestat deja în instanță ”concursul” pentru înscăunarea lui Netejoru.
Foto: Lucian Netejoru / Sursa: Agerpres
Tags: gruparea savonea din csm, inspectia judiciara, lucian netejoru, majoritatea pro psd din csm
29.3.2019 la ora 8:45 am
Savoniera de cur a fmmfelix/draknea/pzditelor strikes again!
29.3.2019 la ora 10:50 am
De ce nu ii trimit in judecata pe membrii grupului infractional organizat ?
Parchetul General nu s-a lamurit ca toate acuzatiile impotriva fostei Sefe a DNA sunt aberatii, ca nu se sustin, ca nu se leaga, ca sunt opera unui grup infractional organizat ? Ce asteapta parchetul pentru a-i aresta pe judecatorii corupti de la Sectia Speciala pentru aderare la un grup infractional organizat, pentru abuz in serviciu si pentru hartuire ?
Cozmin (erata)
29.3.2019 la ora 11:24 am
(Erata)
Parchetul General nu s-a lamurit ca toate acuzatiile impotriva fostei Sefe a DNA sunt aberatii, ca nu se sustin, ca nu se leaga, ca sunt opera unui grup infractional organizat ? Ce asteapta parchetul pentru a-i aresta pe procurorii corupti de la Sectia Speciala, pentru aderare la un grup infractional organizat, pentru abuz in serviciu si pentru hartuire ?
29.3.2019 la ora 8:53 am
Mai mult decat necinstita aceasta grupare daca a masluit regulamentul.
29.3.2019 la ora 9:31 am
gruparea asta afura de zeci de ani ferme, insule, hoteluri fac trafic de influenta la orice nivel posibil si tu crezi, in sfarsit, ca sunt…”necinstiti”? :))
29.3.2019 la ora 10:14 am
pare ca astia sunt toti cu bube, la propriu. mai sunt mari smecheri din astia la justitie, bubosi asa? de oameni „buni” ce sunt au bubele astea. nu mai zic ce e pe dinauntru.
29.3.2019 la ora 10:56 am
Va zica, acel cumatru victor alistar, care e absolvent de SNSPA(Şcoala Naţională de Studii Politice şi Administrative), si face o iluzorie facultate de drept de 3 ani la cvasi-necunoscuta Universitate Danubius Galati, si dupa aceea un master cu numele ”Spatiul public european”, are tot dreptul sa fie membru intr-o comisie de specialitate la un concurs unde se apreciaza judecatori/procurori. Astea sunt niste manarii atat de transparente incat iti vine sa versi. Savoniera scarboasa clar trebuie data dracului afara de-acolo. Daca acest concurs se tinea cand ar fi trebuit, adica in septembrie 2018, si nu era mentinut bubosul asta de alt bubos, toader, prin oug, nu cred ca s-ar fi intamplat asa ceva, pentru ca savoniera e presedinte CSM de la 1 ianuarie 2019.
29.3.2019 la ora 10:57 am
Poate doreste Sefa CSM , sa afle ca teza de doctorat a protejatului acesteia , rotunjorul, sustinuta la Academia de politie la dl Oprea , a fost in mare parte plagiata.,. Sa intelegem ca a sustinut la IJ , o persoana absolventa a Univ. private de Ecologie, suspicionata de furt intelectual ?